**Saistošo noteikumu projekta “­­­­­­­­Grozījumi Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas pilsētas pašvaldība sedz pirmsskolas izglītības programmas izmaksas privātajai izglītības iestādei””**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu “Grozījumi Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas pilsētas pašvaldība sedz pirmsskolas izglītības programmas izmaksas privātajai izglītības iestādei”” mērķis ir noteikt vidējās izmaksas, kādas pašvaldība sedz pirmsskolas izglītības iestādei par vienu izglītojamo mēnesī.  Pamatojoties uz Ministru kabineta 2015. gada 8. decembra noteikumiem Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”, pašvaldība aprēķina atbalstu un izmaksas. Pašvaldības atbalsts tiek aprēķināts, ņemot vērā pašvaldības pirmsskolas izglītības iestādes izmaksas 2023. budžeta gadā. Izmaksu aprēķinā atbilstoši ekonomiskās klasifikācijas kodiem iekļauj pašvaldības izglītības iestāžu izdevumus, kas uzskaitīti iepriekšējā gadā pēc naudas plūsmas. Ievērojot minēto, saistošo noteikumu projektā ir norādītas konkrētas izmaksas katrā vecuma grupā 2024. gadam.  Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas pilsētas pašvaldība sedz pirmsskolas izglītības programmas izmaksas privātajai izglītības iestādei” norādīts atbilstoši Ministru kabineta 2015. gada 8. decembra noteikumos Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” noteiktajai metodikai aprēķinātais atbalsta apmērs uz vienu izglītojamo mēnesī.  Vienlaikus ar saistošajiem noteikumiem “Grozījumi Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas pilsētas pašvaldība sedz pirmsskolas izglītības programmas izmaksas privātajai izglītības iestādei”” precizēts Liepājas valstspilsētas nosaukums, kā arī pašvaldības iestāžu nosaukumi atbilstoši Liepājas valstspilsētas pašvaldības domes 2023. gada 19. oktobra saistošo noteikumu Nr.17 “Liepājas valstspilsētas pašvaldības nolikums” 27. punktam. |
| 1. Fiskālā ietekme uz pašvaldības budžetu | Pašvaldības atbalsta apmērs vienam izglītojamam mēnesī pirmsskolas izglītības pakalpojuma nodrošināšanai privātajā izglītības iestādē 2024. gadā tiek noteikts:   * izglītojamajam no pusotra gada līdz četru gadu vecumam 330,12 *euro (*2023. gadā 270,36 *euro*), palielinājums par 59,76 *euro*; * izglītojamajam, kuram nepieciešama obligātā sagatavošana pamatizglītības ieguvē – 214,83 *euro*, (2023. gadā 174,95 *euro*), palielinājums 39,88 *euro*.   Vidējā izmaksa vienam izglītojamam palielinājusies saistībā ar pedagogu un tehnisko darbinieku mēnešalgas palielināšanos un komunālo pakalpojumu tarifu un preču iegādes cenu pieaugumu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi nodrošina izglītības iespēju pirmsskolas izglītības programmā bērniem, kuriem pašvaldība nevar nodrošināt vietu pašvaldības pirmsskolas izglītības iestādē.  Saistošajiem noteikumiem nav izteiktas ietekmes uz vidi.  Saistošajiem noteikumiem nav ietekmes uz iedzīvotāju veselību, uzņēmējdarbības vidi un konkurenci. |
| 1. Ietekme uz administratīvajām procedūrām un to izmaksām | Saistošie noteikumi nemainīs līdzšinējo līdzfinansējuma saņemšanas kārtību.  Līdzfinansējuma maksa tiks izmaksāta pirmsskolas izglītības iestādei par izglītojamo mācībām reizi mēnesī.  Lai privātā izglītības iestāde saņemtu pašvaldības atbalstu izglītojamo mācību maksas segšanai, privātajai izglītības iestādei jāvēršas Liepājas Izglītības pārvaldē.  Saistošie noteikumi neradīs papildu izmaksas uz administratīvajām procedūrām un tiks finansētas esošā budžeta ietvaros. |
| 1. Ietekme uz pašvaldības funkcijām un cilvēkresursiem | Saistošie noteikumi skar pašvaldības funkciju izglītības jomā un ir izstrādāti, lai atbalstītu privātās izglītības iestādes, kas sniedz izglītības pakalpojumu Liepājas valstspilsētas pašvaldības administratīvajā teritorijā, sedzot mācību maksu izglītojamajiem, kuriem pašvaldība nevar nodrošināt vietu pašvaldības dibinātā izglītības iestādē.  Saistošie noteikumi neprasa papildu jaunu cilvēkresursu iesaisti procesa nodrošināšanā, lai sniegtu pakalpojumu, uzdevumus pildīs esošie darbinieki, kuriem šīs funkcijas ir noteiktas amata aprakstā. |
| 1. Informācija par izpildes nodrošināšanu | Saistošo noteikumu izpildi nodrošinās Liepājas Izglītības pārvalde. Jaunu institūciju izveide, esošo likvidācija vai reorganizācija nav nepieciešama.  Pamatojoties uz Pašvaldību likuma 47. panta otro daļu, Saistošo noteikumu grozījumi un paskaidrojuma raksts tiks nosūtīti Vides aizsardzības un reģionālās attīstības ministrijai.  Saistošo noteikumu grozījumi tiks publicēti oficiālajā izdevumā “Latvijas Vēstnesis” un pašvaldības tīmekļvietnē [www.liepaja.lv](http://www.liepaja.lv). |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai un pašvaldības rīcība ir atbilstoša mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – informācija ievietota pašvaldības oficiālajā tīmekļvietnē www.liepaja.lv un sniegta iespēja ikvienam interesentam iesniegt savus priekšlikumus un komentārus.  Šī sadaļa tiks papildināta pēc sabiedrības viedokļa noskaidrošanas. |

Domes priekšsēdētājs Gunārs Ansiņš